Jihlava
Jihlava (, ) je značajan grad u Češkoj Republici. Jihlava je sedište upravne jedinice Visočina kraj, gde čini zaseban okrug Jihlava.

Sa položajem na preko 520 metara nadmorske visine Jihlava je najviši veliki grad u Češkoj Republici. To je i najstariji rudarski grad u državi.

Prirodni uslovi 

Jihlava se nalazi u središnjem delu Češke republike i udaljena je od glavnog grada Praga 132 -{km}- jugoistočno. Grad leži na granici između istorijskih pokrajina Moravske i Bohemije.

Reljef: Jihlava se nalazi u središnjem i najvišem delu Češko-Moravske visoravni. Grad i okolina su na pokrenutom terenu, na oko 520 metara nadmorske visine.

Klima: Klima oblasti Jihlave je umereno kontinentalna.

Vode: Grad Jihlava se upravo obrazovao na istoimenoj rečici Jihlavi, koja teče ka Moravskoj.

Istorija 
Staro slovensko naselje se u srednjem veku spojilo sa rudarskim gradom na mestu sadašnje Jihlave. Kasnije, naselje je bilo naseljeno nemačkim došljacima iz Bavarske i Saksonije.

U doba Husitskih ratova, Jihlava je bila katoličko uporište koje je odolelo svim napadima. Kod Jihlave je 5-og jula 1436. godine, potpisan ugovor sa Husitima, kojim je car Sigismund priznat za kralja Češke. To mesto je obeleženo granitnim obeliskom.

Za vreme Tridesetogodišnjeg rata grad su dva puta zauzimali Šveđani. Jihlava je 1742. godine pala u ruke Pruske.

Godine 1860. godine ovaj grad je postao dom u kome je austrijski kompozitor Gustav Maler proveo detinjstvo.

Pre 1945. godine. Jihlava je bila druga najveća nemačka enklava u Čehoslovačkoj. Nekoliko nedelja posle završetka Drugog svetskog rata nemačko stanovništvo Jihlave je proterano. Procenjuje se da su stotine ljudi umrle na maršu za Austriju.

Stanovništvo 
Jihlava danas ima malo više od 50.000 stanovnika i poslednjih godina broj stanovnika u gradu raste. Pored Čeha u gradu žive i Slovaci i Romi.

Gradske znamenitosti 
Među najznačajnijim spomenicima Jihlave su crkve Svetog Jakova, Sv. Ignjacija Lojole, Sv. Jovana Krstitelja i Sv. Pavla, zatim gradska većnica, i katakombe. Značajno je i jevrejsko groblje, na kome su grobovi roditelja Gustava Malera.

Slike gradskih građevina

Spoljašnje veze 

 Zvanična stanica grada Jihlave 

Gradovi u Češkoj